́рвіи бо я́коже на позо́рищи играли́щное дѣ́йствіе притворя́юще, чужди́мъ себѐ украша́ли ѡбли́чіемъ: и́мя тще́тно взе́млюще, любому́дрія и́стиннагѡ не иму́ще: въ хлами́дѣ, и брадѣ̀, и жезлѣ̀ любому́дріе показу́юще: тѣ́лу угожда́юще, и по́хотемъ я́кѡ влады́чицамъ служа́ще: чре́ву су́ще рабѝ, и подчрє́внымъ сласте́мъ, я́кѡ дѣ́ло єсте́ственно пріе́млюще ѻ́ныя: гнѣ́ву повину́ющеся, и сла́вѣ чудя́щеся, къ бога̂тымъ трапе́замъ я́кѡ пси́чища а́лчнѡ наска́чуще, не вѣ́дяще, я́кѡ пре́жде всегѡ̀ свобо́дну бы́ти подоба́етъ любому́дрцу: и па́че бѣ́гати, да не ра́бъ бу́детъ страсте́мъ: не́жели да не ра́бъ бу́детъ кому̀ ку́пленный: человѣ́ку бо бы́ти рабо́мъ, ничи́мже мню̀ не повредѝ пра́во живу́щагѡ: страсте́мъ же я́кѡ влады́ки иму́щу служи́ти сласте́мъ, сра́мъ нанесѐ и смѣ́хъ мно́гъ